HILLSONG TV Õpetatav vaim 4/4
Kuidas elab oma elu inimene, kellel on õpetatav vaim?
Kellel sa lased end korrigeerida?
Oled sa avatud juhendamisele?
Mitte õpetataval viisil elamisega kaasneb tarkuse puudus
inimese hinges. Olen kindel, et tänane saade
on sulle kasuks. Räägin teile õpetatav olemise tähtsusest
siit Hillsong London kogudusest.
Eelmises saates:
Üks rikas ja noor valitseja tuli Jeesuse juurde.
See on kirjas Markuse 10.ptk. "Ja kui Jeesus läks teele,
jooksis keegi Tema juurde ja küsis Temalt Ta ette põlvili
heites: "Hea Õpetaja, mis ma pean tegema,
et ma päriksin igavese elu?"
Tekib selline tunne, et Jeesus oleks nagu öelnud:
"Miks sa mind heaks kutsud? Kui sa tõeliselt tahad õpetust,
pead mõistma, et mu öeldu ei pruugi sulle üldse hea tunduda."
Sellele osale keskendusime me eelmisel nädalal.
"Jeesus aga, vaadanud talle otsa, tundis armastust ta vastu ja ütles talle:
"Üks asi puudub sul."
Kellele annad sina oma elus võimaluse end korrigeerida?
Igavik on kaalul.
Mk 10:21 on kirjas: "Jeesus aga ütles talle:
"Üks asi puudub sul. Mine müü kõik, mis sul on,
ja anna vaestele, ja sul on aare taevas,
ning tule järgne mulle!"
Jeesus ütles, et on vaid üks asi veel puudu. Eelnevalt oli
noormees öelnud Jeesusele, et ta ei riku abielu, ei varasta ega peta inimesi.
Issand vastas talle, et on siiski veel üks asi puudu.
Ometi oli see aga rohkem kui vaid üks asi.
"Üks asi puudub sul." Seejärel ütles Jeesus: "Mine..."
Seda ei osanud see rikas noormees aimata.
Tema küsimus oli, et mida ta peab tegema, et pärida igavest elu.
Ta tahtis teha Jeesuse tahet. Esimene asi, mida Jeesus ütleb,
on, et ta oma elus on asjad, mis vajavad korda seadmist.
Paljud inimesed ei mõista armu tähendust õigesti.
Arvatakse, et arm kannab kõik koormad ilma meie mingisuguse osaluseta.
Ometi on igavikulised seadused, mis kehtivad.
Kasvõi näiteks see, et lõikame seda, mida külvame.
Jeesus ei öelnud lihtsalt, et tule ja järgne mulle.
Ta ütles, et mine müü kõik, anna vaestele, ja sul on aare taevas.
Võta oma rist kanda ja järgne mulle.
"Noormees kurvastas nende sõnade pärast ja lahkus rõhutuna,
sest ta oli suure varanduse omanik."
Jeesus ütles, et tal oli vaid üks asi puudu.
Ometi tähendas see aga enamat, 6 või 7 asja.
Ta sai juhised, mida teha. Enne kui ta sai Jeesusele järgneda,
ta pidi müüma maha selle, mis teda kinni hoidis.
See oli vist tema jaoks kõva löök. On ilmselge, et varandus sidus teda.
Jeesus juhtis noormehe tähelepanu sellele, millest ta väga hoolis.
"Mine müü kõik, mis sul on, ja anna vaestele."
Ilmselgelt polnud ka lahkus tema jaoks tavapärane.
Mõte sellest, et see, mis talle kuulus, võiks saada jagatud, oli võõras ta jaoks.
Piibel räägib sellest, et kui me anname vaestele,
siis me laename Issandale ning Tema ise tasub meile.
Sellel noorel mehel polnud ilmutust sellest, sest talle tundus oma
vara vaestele andmine vastuvõetamatu.
"...siis on sul aare taevas". (Ing k "siis saad sa olema Taevas koos Minuga")
Sellele järgnev on kõige traagilisem, sest mulle tundub,
et tol hetkel andis Jeesus võimaluse sellele mehele
seada oma elus asjad õigesse järjekorda.
Ta elas oma elu selle maailma reeglite järgi, aga Jeesus tahtis,
et mees võiks elada oma elu Taeva reeglite järgi.
Jeesus ütles talle, et ta võtaks kanda oma risti ja järgneks Talle
ning siis on ta Temaga koos igavikus.
Kui Jeesus ütles, et üks asi on sul veel puudu,
tähendas see tegelikult enamat.
Tal oli vaja minna ja müüa see, mis tal oli. Ta pidi õppima lahkust.
Ta pidi tõeliselt ära otsustama, kas ta tahtis elada Jumala Kuningriigi
eesmärkide nimel. Ta pidi võtma oma risti, mis tähendab seda,
et tema tahe läheb risti vastu Jumala tahtele.
Ainukesed inimesed Piiblis, kellele Jeesus ütles:
"Võta oma rist ja järgne mulle!" Need olid Tema jüngrid.
Tundub, nagu sellel noormehel, kes jooksis Jeesuse juurde,
öeldes: "Hea Õpetaja, mida ma pean tegema, et pääseda taevasse?"
Tal oli võimalus seada oma elu Jumala tahtega vastavusse.
Võis ka olla, et tal oli potensiaalne võimalus saada
Jeesuse lähedaseks jüngriks. Ometi muutus ta kurvaks ja lahkus.
Jeesuse vastus muutis ta kurvaks ning ta ei müünud oma vara ega
andnud seda vaestele. Samuti polnud ta nii põnevil
taevasse jõudmisest, ristikandmisest ega Jeesuse järgimisest.
Pealekauba oli ta veel kurb ehk siis mingis mõttes ka solvunud.
Ta läks oma teed ega olnudki nii väga õpetatav.
Kas teate, et meie õpetatavust ei testita kunagi lihtsate asjadega?
Seda testitakse nende asjadega, mis on sügaval meie hinges.
Jõudes tõeliste hingeprobleemideni, võime tegelikult alles näha,
kui õpetatavad või õpetamatud oleme. Selle noormehe jaoks oli Jeesus
hea õpetaja kõiges selles, mis puudutas kümmet käsku.
Alles siis, kui jõuti tema hingeprobleemideni,
milleks olid lahkuse puudumine ja keeldumine lasta lahti oma varast.
Ta polnud ka väga veendunud selles, kas tahtis tegelikult elada
Jumala eesmärkide järgi, kanda oma risti ning järgida Jeesust.
Need olid tema hingeprobleemid.
Ka sinul on hingeprobleeme. Imepärane asi Jeesuse kohta on
räägitud Tema loos jüngritele. See on kirjas 23. salmis:
"Ja vaadanud ringi enda ümber, ütles Jeesus oma jüngritele:
"Kui vaevaliselt lähevad rikkad Jumala riiki!" Aga jüngrid hämmastusid
Tema sõnade peale. Jeesus aga ütles neile uuesti: "Lapsed,
kui raske on minna Jumala riiki!" Pidagem meeles, et Jeesus räägib
neile nagu Isa lastele.
"Lapsed, kui raske on neil, kes panevad oma lootuse rikkusele,
siseneda Jumala Kuningriiki. Hõlpsam on kaamelil minna läbi
nõelasilma kui rikkal minna Jumala riiki!"
Aga nemad hämmastusid üliväga ja ütlesid üksteisele:
"Ja kes siis võib pääseda?"
See, mida nad tegelikult ütlesid, oli et, kas siis on võimalik
kellelgi taevariiki pääseda? Kuna meil kõigil on probleeme.
Kui taevariiki on raskem pääseda, kui kaamelil minna läbi nõelasilma,
siis kui palju jääb lootust alles? 27. salmis on kirjas:
"Jeesus ütles neile otsa vaadates: "Inimeste käes on see võimatu,
mitte aga Jumala käes, sest Jumala käes on kõik võimalik."
Peetrus hakkas Talle rääkima: "Vaata, meie oleme jätnud
kõik maha ja järgnenud sulle!" Jeesus lausus: "Tõesti, ma ütlen teile,
ei ole kedagi, kes on maha jätnud maja või vennad või õed
või ema või isa või lapsed või põllud minu pärast
ja evangeeliumi pärast ega saaks vastu nüüd,
selsamal ajal sajavõrra..."
Ütleme kõik koos: "Selsamal ajal."
Keegi, kes ohverdab midagi Jumala riigi heaks,
ei jää ilma tasuta igavikus ega selsamal ajal.
"...maju ja vendi ja õdesid ja emasid ja lapsi ja põlde tagakiusamise kestelgi,
ning tuleval ajastul igavest elu."
Ütleme kõik koos: "Ning tuleval ajastul!"
Paljud inimesed arvavad, et paljud Jumala tõotused on mõeldud
tulevastele ajastutele. See Piibli kirjakoht näitab
aga väga selgelt, et igaüks, kes paneb asjad kõrvale ja kes
on valmis tooma ohvreid selleks, et Jumalat teenida, saab tasu
sajakordselt praegu ja ka igavikus.
Kallid sõbrad, ma usun, et Jumalal on teie igaühe jaoks
igavikuline eesmärk. Tegelikult on Ta juba need sinu sisse pannud.
Koguja 3:11 on kirjas: "Ta on nende südamesse pannud ka igaviku..."
Jumal on pannud igaviku sinu südamesse!
Ta on jumalikult istutanud igavikulise eesmärgi.
Ometi aga iga inimese elus on asju, mis ei lase neil elada viisil,
kus Jumala Sõna neid õpetab ning kus nad ei kuula õiget juhtimist.
Sel viisil oleme kaitsepositsioonil, ebakindlad ning keeldume uskumast,
et meil võib midagi viga olla. Arvame, et viga on alati teistes.
Sul on palju suurem potentsiaal, kui lased kellelgi, kes sind armastab,
endale otsa vaadata ja öelda neid asju, mida sa kuulda ei taha.
Siis läbi Jumala Sõna ja palve hakkad muutma neid asju,
mida sa ei tahtnud kuulda, et Jumal võiks valmistada sind
kandma oma risti ning järgima Teda.
Siis sa võid elada Jumala igavikulistes eesmärkides,
käies Kõikvõimsa Jumala tõotustes.
Jumalal on sinu jaoks palju ja suurim takistus Jumala eesmärkide
täitumisele oleme meie ise. Väga tihti me ei lase Jumala
sulastel kõnetada meid. On palju neid inimesi,
kes avaldavad sulle oma arvamust. Ka siis kui sa ei soovi seda kuulda.
Nende arvamused tulevad ebakindlusest, haigetsaamistest
ja vahel ka manipuleerimistahtest.
On neid inimesi, kes peale jutlust tulevad kritiseerima öeldes:
"Brian, kas ma tohiksin sulle paar sõna öelda?"
Kui rääkisin inimeste kuuldavõtmise tähtsusest,
ei pidanud ma selliseid olukordi silmas.
Pidasin silmas neid inimesi me ümber, kes meid armastavad.
Näiteks sõbrad, toetajad, perekond ja abikaasa.
Kui me võtaksime kuulda seda lähedast inimest, kes armastusest
üritab aidata ja viidata probleemile, võiksid inimeste
vahelised suhted paraneda. Vahel võib olla väike lüli paigast ära.
Seda muutes tuleb suhetesse rõõm taas tagasi.
Vahel on eriti mehed just need, kes ei lase endale öelda,
mida tegema peaks. Tahan meid julgustada elama
avatuna Jumalale, Tema Sõnale. Elama õpetatava vaimuga.
Tagasi lükkama seda, mis tahab meie hinge pugeda inimeste kaudu,
kes räägivad lähtuvalt oma ebakindlustest. Pole mingi ime,
et jüngrid küsisid: "Kes siis võib pääseda?"
Jüngriteks olid ju Juudas, kes pani raha kõrvale,
Toomas, kellest sai kahtleja, ja Peetrus, kes tegi pidevalt vigu
ning oli lõpuks nii meeleheitel, et tahtis tagasi kalastama minna.
Pool ülejäänud kambast tahtis temaga kaasa minna.
Vennad Jaakobus ja Johannes püüdsid endale kuidagi võimu haarata
ja ülejäänud jüngrid polnud sellega rahul.
See oli kamp inimesi täpselt nagu meiegi. Nad sobiksid
väga hästi siia meie kogudusse. Nad olid lihtsalt tavalised patused,
kes said päästetud armu läbi.
Nende suureks rõõmuks said nad kõndida Jeesuse kõrval.
Jumal räägib üleloomulikust reaalsusest.
Ta ütleb: "Inimeste käes on see võimatu, mitte aga Jumala käes,
sest Jumala käes on kõik võimalik."
Ka sinu elus on neid asju, mis võivad võimalikuks saada.
Seda siis, kui lased läbi tungida sellest kattekihist oma elus
inimesel, kes sind armastab, et ta sulle otsa vaataks ja
ütleks sulle asju, mida sa kuulma pead.
Võin ausalt teile öelda, et ka minu elus on sellised inimesed.
See pole meeldiv. Just hiljuti olen olnud sellistes olukordades.
Inimesed mu ümber, mu abikaasa, kogudusevanemad ning teised
lähedased, kes armastavad mind piisavalt, et mulle otsa vaadata,
on mind hoidnud ära vigadest. Ma tänan Jumalat nende inimeste eest.
Teen teile väljakutse mõelda, kes on teie elus need inimesed?
Kes on need inimesed, kellele sa annad õiguse rääkida oma ellu?
Kas sul on üldse nende suhtes avatud kõrvad?
Kui me oleme õpetatavad, võime tõeliselt elada Jumala
üleloomulikus. Tema juhtimise läbi võime kogeda läbimurdeid kohtades,
kus arvasime, et lootust seal paigas enam pole.
Küsimus on meie õpetatavuses. Kas oleme piisavalt alandlikud,
et võtta kuulda neid inimesi, kes meid armastavad?
Mõni võib-olla istub su kõrval just praegu.
Me ehk kuuleme neid inimesi aga tegelikult ei võta kuulda.
Kuulda võttes aga saab meie elu muutuda. Võime kogeda Jumala
üleloomulikku juhtimist ja abi. Tähtis on olla lihtsalt õpetatav.
Ära tunda Jumala hääl ja juhtimine. Nii nagu ka Issand rääkis rikkale
noormehele, et tal oli üks asi puudu. Ometi aga sisaldus palju rohkem.
Ta pidi müüma kõik selle, mis tal oli, jagama raha vaestele.
Selleks, et pääseda Jumala riiki, pidi ta võtma oma risti kanda.
Tal oli võimalus järgida Jeesust, kuid kurb on see, et ta hoopis
lahkus muserdatuna. Sulgeme oma silmad.
Mõtleme selle üle, kas meie elus on neid kohti,
kuhu me pole lasknud meid armastavatel inimestel tähelepanu juhtida.
Ma ei pea silmas nende inimeste juttu, kellel pole armastust sinu vastu.
Kas meie elus on neid kohti, mis vajavad üleandmist,
et nendes valdkondades üleloomulikud uued algused su
elus võiksid toimuda? Mina usun, et täna on see päev,
kui toimub sinu elus läbimurre.
Usun, et su elus on inimesi, kes armastavad sind piisavalt,
et vaadata sulle silma ja öelda seda, mida sa pole kuulda tahtnud.
Oled ühel või teisel viisil neid tõrjunud. Nad on puudutanud tõelisi probleeme.
Tõeline probleem sinu elus võib olla negatiivsus, suhtumine
rahasse, haigetsaamine, millest sa ei taha lahti lasta.
Kuritarvitamine, solvamine, kergestiärrituv iseloom.
Ometi aga kui neid tunnistada, võime käia kõiges selles,
mis Jumalal meile mõeldud on.
Ma arvan, et Piibli nõuanne hoida oma vaim õpetatav, on väga hea.
Meie hing on tegelikult masinaruum, millest kõik saab alguse meie elus.
Meie mõtlemine ja ka otsuste langetamine saab alguse hingest.
Võime vaadata oma erinevaid käitumismustreid ja võime isegi
proovida neid muuta. Kuid see on kõigest sümptomite kõrvaldamine.
Selline on meie hingeelu. Tean, et kui laseme Jeesusel
ennast kõnetada ja oleme avatud Temale, muudab Ta meie elu
täielikult. Me läheme korda Jumalale tervikuna, kogu meie elu
ja kõik eluvaldkonnad. Usun, et on tähtis,
et meie elus oleksid need inimesed, kes meid armastavad ja kellel
laseme end kõnetada. Kui elame õpetatava vaimuga,
muudab see nii meie kui ka meid ümbritsevate inimeste elusid.
Ma pole terve oma elu tajunud, et teiste jaoks elamine on tähtis.
Kasvasin üles kristlikus perekonnas ja me pere pidas seda tähtsaks,
minuni see aga ei jõudnud.
Meil on perefirma, mis tegeleb Harley Davidsonide, Porschede
ja BMW-dega. Üks minu suurimaid motivaatoreid
on võimalus investeerida Jumala Kuningriigi töösse.
See annab meie tegemistesse suurema motivatsiooni teha seda,
mida teeme. Kui ma olin 21-aastane, sain töötada Kariibi mere ääres.
Mu eesmärgiks oli oma asjad elus korda seada, ometi aga läks kõik
aina enam segasemaks. Tõeline pöördepunkt oli minu elus Barbadosel,
kus tundsin, et vajan meeleparandust. Langesin põlvedele. Vajasin muutust.
Sidusin end kogudusetööga ning nägin, kuidas ka minu abi võis
muuta paljude noorte elu paremaks. Tundsin, et minu osa on avada
heategevusfond. Kogusime 15 miljonit naela
noortekeskuste jaoks. Üleriigiliselt on valitsus avanud
42 noortekeskust, kasutades sama rajaleidmismudelit.
Minu jaoks on äärmiselt tähtis omada õpetatavat vaimu.
Olen alati pidanud kiiresti õppima. Olen alati tundnud, et ei suuda
ise tasuda ja üksi hakkama saada. Tähtis on mõista, kes me
individuaalselt oleme. Ära mõista need kohad,
mis peavad muutuma. Alati on hea kogeda,
et oled edukas ärimaastikul, ometi aga on määrav hoopis see,
kas oled oma eluga Jumala tahtes.
Isiklikus armus elamiseks on meil vaja ilmutuslikku mõistmist sellest,
kes me oleme Kristuses ja mida oleme kutsutud tegema.
"Living in the grace zone" õppe-CD soetamise kohta võid lähemalt lugeda
www.hillsongtv.com
Tähtis on mõista imelisi võimalusi ja õnnistusi, mis kaasnevad
isiklikus armus elamisega. Veel on võimalus endale osta
"Colour Conference'i 2012 lindistus", kus kõnelevad
Bobbie Houston, Beth Moore ja Priscilla Shirer.
Võid elada armus ja soosingus, mida Jumal tahab, et sa kogeksid!
Lisainfot leiad: www.hillsongtv.com
Igavene Kõige kaduva kõrval
Halastuses valitseb Sinu kuningriik
Issand üle kõige
Sa oled lähedal
On kogu universum Su jalge ees
Päästjas On ülekohus saanud kätte oma palga
Sinu auks Olgu Su nimi kõrgeks tõstetud
Issand üle kõige
Sina oled lähedal
On kogu universum Su jalge ees
Issand üle kõige
Sina oled lähedal
On kogu universum Su jalge ees
Kadunud on leitud Pimedad näevad taas
Jalutud saavad käima Surnud tõusevad üles
Sina oled Jumal
Kes valitseb igavesti
Kadunud on leitud Pimedad näevad taas
Jalutud saavad käima Surnud tõusevad üles
Sina oled Jumal
Kes valitseb igavesti
Kadunud on leitud Pimedad näevad taas
Jalutud saavad käima Surnud tõusevad üles
Sina oled Jumal
Kes valitseb igavesti
ÄRKAMINE
Midagi on sinu sees toimumas.
Sinu iseloomu kasvatatakse ja muudetakse.
Sinu juured lähevad sügavale mulda.
Sa kasvatad usalduse, kindluse ja tugevuse.
Sa saad tõusta vaid nii kõrgele kui sügaval on su juured.
Ära põlga madalat algust. See on tee kõrgustesse,
kuhu Jumal sind tõsta tahab.
Jeesuse veri murrab iga needuse sinu perekonna pealt.
Järgmised põlvkonnad ei pea minema läbi kõigest sellest,
millest eelnevad põlvkonnad on läbi läinud. Sa pole kunagi seesama!
Siia linna tuleb rõõm!
Hüüdke ja rõõmustage! Ärkamine on jõudnud linna!
Mul pole kahtlustki selles, et Jumal armastab inimesi.
Ta armastab ka sind. Vahel elame me täielikult
suletuna Jumalale ja arvame, et Ta on meie vastu.
Ometi ei räägi sellest nii Piibel. Piiblis on kirjas nii algus kui
ka lõpp. Seal on kirjas, et Jumalal on meie jaoks tulevik ja lootus.
Jumal väga õnnistagu teid! Ärge unustage, et parim on veel ees.
Tõlge: Triin Pöör